Преюдициално запитване, отправено от Curtea de Apel Suceava (Румъния) на 16 декември 2013 г. — Casa Judeţeană de Pensii Botoşani/Evangeli Paraskevopoulou
(Дело C-668/13)
Език на производството: румънски
Запитваща юрисдикция
Curtea de Apel Suceava
Страни в главното производство
Въззивник: Casa Judeţeană de Pensii Botoşani
Въззиваема страна: Evangeli Paraskevopoulou
Преюдициален въпрос
Следва ли разпоредбите на член 7, параграф 2, буква в) от Регламент (ЕИО) № 1408/711 да се тълкуват в смисъл, че в тяхното приложно поле попада двустранна спогодба, сключена между две държави членки преди датата, от която започва да се прилага регламентът, с която спогодба те са се договорили за прекратяване на задължението във връзка със социалните осигуровки, дължими от едната държава на граждани на другата държава, които са имали качеството на политически бежанци на територията на първата държава и са се репатрирали на територията на втората държава, срещу заплащането от първата държава на глобална сума за пенсиите и за покриване на периода, в който в първата държава членка са заплащани социалноосигурителните вноски?
____________
1     Регламент (ЕИО) № 1408/71 на Съвета от 14 юни 1971 година за прилагането на схеми за социално осигуряване на заети лица и членове на техните семейства, които се движат в рамките на Общността (ОВ L 149, стр. 2; Специално издание на български език, 2007 г., глава 5, том 1, стр. 26).